Mustvee
<s>Mustvee (ruski: Чёрный) je grad (linn) od 1,175 stanovnika na istoku Estonije u Okrugu Jõgeva.</s>

<s>Geografske karakteristike</s>

<s>Mustvee se nalazi na ušću rječice Mustvee u Čudsko-pskovsko jezero.</s>

<s>On je raskršće cesta prema Jõgevi, Rakvereu i Kallasti i luka na jezeru.</s>

<s>Najveći broj građana Mustvee su Rusi starovjerci, Estonci su manjina iako im se udio značajno povećao do 41,5 % 2011. kad je grad imao 1358 stanovnika, u odnosu na 29,3 % -1922. kad je grad imao 2 745 stanovnika.</s>

<s>Historija</s>

<s>Ime mjesta - Mustvee što prevedeno sa estonskog znači Crna voda, prvi put je dokumentirano 1493. kao Mustut.</s><s>Prije osnivanja stalnog naselja postojale su privremene ribarske kolibe okolnih seljaka.</s><s>Od 1554. postoje izvještaji o feudu Mustvee (Mostuet).</s><s>U vrijeme dok je tim krajem vladala Poljsko-Litvanska Unija feud Czarny je 1599. pripadao zamku Laiuse.</s><s>Još od 18. vijeka u Mustveeu su živjeli Rusi i to uglavnom starovjerci.</s>

<s>Za vrijeme ruske vladavine Чёрный je 1869. dobio status općine.</s><s>U tom periodu je nekoliko puta stradao od požara, najgore 1918. kad je izgorjelo 120 kuća.</s>

<s>Nakon što je Estonija postala nezavisna Mustvee je 1921. dobio status trgovišta (alevik), a nakon tog 1938. i status grada (linn).</s>

<s>Za Drugog svjetskog rata grad je od jula 1941. do septembra 1944. proživio pod nacističkom okupacijom.</s><s>Teško je razoran u ljeto 1944. prilikom nastupanja Crvene armije.</s><s>U zračnim napadima je gotovo 70% grada srušeno.</s>

<s>U vrijeme Estonske Sovjetske Socijalističke Republike u periodu 1950.-59.</s><s>Mustvee  je bio administrativni centar istoimenog rajona.</s>

<s>Privreda</s>

<s>Značaj Mustveea kao transportnog i regionalnog ekonomskog centra opao je od druge polovice 20. vijeka.</s><s>Ukidanje rajona Mustvee 1959., pad prometa u luci i zatvaranje uskotračne željezničke pruge Mustvee - Sonda 1968., značajno su smanjili broj radnih mjesta.</s>

<s>Danas najviše ljudi radi u uslužnom sektoru i lokalnoj administraciji.</s>

<s>Izvori</s>

<s>Vanjske veze</s>

<s>Mustvee Vald (službene stranice općine)</s>

<s>Gradovi u Estoniji</s>

